การประกอบธุรกิจของแต่ละสายผลิตภัณฑ์

3. การประกอบธุรกิจ

1.  ลักษณะของผลิตภัณฑ์

  ปัจจุบันบริษัทแบ่งสายผลิตภัณฑ์ของบริษัทตามประเภทกลุ่มสินค้าได้เป็น 4 กลุ่มหลัก ดังนี้

3.1.1 กลุ่มคอมพิวเตอร์ ( Computer )

  บริษัทเป็นผู้ค้าปลีกเครื่องคอมพิวเตอร์ขนาดเล็ก ( Personal Computers )
  โดยแบ่งเป็นคอมพิวเตอร์ตั้ง

โต๊ะ (Desktop) โน้ตบุ๊ค (Notebook) แอลซีดีมอนิเตอร์ เป็นต้น
โดยมีรายละเอียดตัวอย่างผลิตภัณฑ์ ดังนี้

(ก) คอมพิวเตอร์ตั้งโต๊ะ (Desktop) และโน้ตบุ๊ค (Notebook)
โดยบริษัทเป็นผู้จัดจำหน่ายสินค้าชั้นนำหลายยี่ห้อ อาทิเช่น Acer Asus Compaq HP Sony SVOA
Toshiba เป็นต้น

  (ข) แอลซีดี มอนิเตอร์ (LCD Monitor) โดยมียี่ห้อชั้นนำ อาทิเช่น Acer BenQ AOC LG
  Samsung

เป็นต้น

3.1.2 กลุ่มอุปกรณ์ต่อพ่วง ( Peripherals)

อุปกรณ์ต่อพ่วงประกอบด้วย พริ้นเตอร์ สแกนเนอร์ เป็นต้น โดยสามารถสรุปรายละเอียด
ตัวอย่างสินค้าหลักได้ดังนี้

(1) พริ้นเตอร์ ประกอบด้วย อิงค์เจ็ต ด็อทแม็ตทริกซ์ เลเซอร์ และมัลติฟังก์ชั่น เป็นต้น โดยมียี่ห้อ

ชั้นนำ ดังนี้ Brother Canon Epson HP Lexmark OKI Ricoh Samsung Sharp Xerox
เป็นต้น

(2) สแกนเนอร์ บริษัทได้จัดจำหน่ายสแกนเนอร์หลายยี่ห้อ อาทิเช่น Canon Epson HP เป็นต้น

    3.  กลุ่มแอ็กเซสเซอรี่ (Accessories )

  ประกอบด้วย อินเตอร์เน็ต แพ็คเกจ เม้าส์ แผ่น CD และ DVD ซอฟท์แวร์ หมึกพิมพ์ ปลั๊กไฟ
  กระดาษ

เครื่องสำรองไฟ ลำโพง Optical Drive ฮาร์ดดิสท์ โมเด็ม อุปกรณ์ Network Router
เป็นต้น

  3.1.4 กลุ่มสินค้าอื่น ๆ (Others)

  ประกอบด้วยโต๊ะคอมพิวเตอร์ แฟกซ์ โทรศัพท์ เครื่องตัดสติ๊กเกอร์ เครื่องพิมพ์ฉลาก กล้องวิดีโอ
  กล้อง

ดิจิตอล โทรทัศน์แอลซีดี เครื่องเสียง เครื่องใช้ไฟฟ้าในบ้านขนาดเล็ก เครื่องเล่นเอ็มพี 3
เครื่องฉายภาพแอลซีดี และ PDA & Smart Phone เป็นต้น

3.2 ลักษณะของบริการ

  นอกจากการจำหน่ายสินค้าแล้ว บริษัทยังมีการให้บริการหลังการขายโดยเป็นศูนย์บริการรับซ่อม

คอมพิวเตอร์ บำรุงดูแลรักษาอุปกรณ์คอมพิวเตอร์ จำหน่ายอะไหล่แท้จากผู้ผลิต
โดยบริษัทได้แบ่งระดับของลักษณะงาน ดังนี้คือ
หากลูกค้ามีความประสงค์ที่จะทำการอัพเกรดซอฟท์แวร์ เซ็ทอัพคอมพิวเตอร์
บริษัทมีผู้เชี่ยวชาญเป็นผู้ดำเนินการเอง

แต่หากเป็นการแก้ไขฮาร์ดแวร์บริษัทจะนำส่งให้แก่บริษัทผู้ผลิตหรือบริษัทผู้จัดจำหน่ายต่อไป
ซึ่งถือเป็นการสร้างความสัมพันธ์อันดีต่อลูกค้า และเป็นส่วนช่วยเพิ่มรายได้ให้แก่บริษัทอีกทางหนึ่งด้วย

  นอกจากนี้
  บริษัทยังประสานงานกับบริษัทไฟแนนซ์ในการให้บริการชำระค่าสินค้าผ่านโปรแกรมผ่อนชำระ

ต่าง ๆ ซึ่งปัจจุบันมีบริษัทไฟแนนซ์ให้บริการแก่ลูกค้าของบริษัท ดังนี้ คือ Easy Buy 1^(st)
Choice Paylite Aeonts เป็นต้น
ซึ่งเป็นการอำนวยความสะดวกและเพิ่มทางเลือกให้แก่ลูกค้าของบริษัท

3.3 ภาวะอุตสาหกรรมและการแข่งขัน

3.3.1 ภาพรวมอุตสาหกรรม

  อุตสาหกรรมและธุรกิจไอทีมีการเติบโตอย่างต่อเนื่อง
  เนื่องจากผลิตภัณฑ์ไอทีเข้ามามีบทบาทและถือเป็นส่วน

หนึ่งในการใช้ชีวิตประจำวันและการดำเนินธุรกิจ
กระทรวงเทคโนโลยีสารสนเทศและการสื่อสารมีนโยบายส่งเสริมการใช้ผลิตภัณฑ์ไอที
ยังผลให้อุตสาหกรรมนี้เติบโตต่อเนื่อง

จากการคาดการณ์ภาพรวมตลาดไอทีในประเทศเชื่อว่า ตลาดไอทีในปี 2552
นี้จะเติบโตในอัตราร้อยละ 0-5 เมื่อเทียบกับปี 2551
โดยหมวดโน้ตบุ้คจะมีการเติบโตค่อนข้างสูงกว่าค่าเฉลี่ยของอุตสาหกรรม
เนื่องจากความต้องการในการใช้งาน กอปรกับการแข่งขันทางด้านราคาในตลาด
ซึ่งส่งผลให้ราคาโน้ตบุ้คลดลงเป็นอย่างมาก

ปัจจัยที่มีผลต่อการเติบโตของตลาดไอทีในประเทศไทย

1. ตลาดไอทีคาดว่าจะโตในอัตราที่น้อยลง
เนื่องจากภาวะเศรษฐกิจโดยรวมของประเทศไทยและของโลกที่คาดว่าจะมีการถดถอย

2. ตลาดไอทีที่คาดว่าจะยังคงเติบโตได้ดีกว่า GDP
สืบเนื่องมาจากฐานการใช้ต่อจำนวนประชากรยังอยู่ในระดับต่ำ
นโยบายของรัฐที่สนับสนุนให้ประชาชนใช้คอมพิวเตอร์มากขึ้น
และอุปกรณ์ไอทีช่วยเพิ่มประสิทธิภาพในการทำงานและการเรียนรู้

3. ผลิตภัณฑ์ไอที มีการพัฒนาทั้งความสามารถที่เพิ่มขึ้นและผลิตภัณฑ์ใหม่ ๆ
เพื่อป้อนสู่ตลาดอย่างต่อเนื่อง

2.  คู่แข่ง

ปัจจุบันบริษัทมีคู่แข่งทั้งทางตรงและทางอ้อม

  ก. คู่แข่งทางตรง ประกอบด้วย

ซุปเปอร์สโตร์ ซุปเปอร์สโตร์ที่จัดจำหน่ายสินค้าไอทีโดยเฉพาะ อาทิเช่น ดาต้าไอที

โมเดิร์นเทรด ได้แก่ โลตัส Big C คาร์ฟูร์ แมคโคร เพาเวอร์บาย และเพาเวอร์มอลล์
ซึ่งเน้นการ

ขายเครื่องใช้ไฟฟ้าและเครื่องเสียง

ออฟฟิศดีโปและออฟฟิศเซ็นเตอร์ ซึ่งเน้นขายเครื่องใช้ในสำนักงาน

ร้านค้าปลีกรายย่อย โดยทั่วไปจะเน้นขายสินค้าเฉพาะอย่าง มีจำนวนสาขาและขนาดพื้นที่ขายไม่มาก

ร้านค้าปลีกที่มีจำนวน โดยทั่วไปจะเน้นขายสินค้าประเภท กล้องดิจิตัลและโทรศัพท์มือถือ

สาขามาก (Chain Retailer)

อย่างไรก็ตาม ในปัจจุบันคู่แข่งทางตรงส่วนใหญ่ไม่ได้เน้นการขายสินค้าไอทีเต็มรูปแบบ ดังนั้น
เมื่อเทียบกับบริษัท บริษัทมีข้อได้เปรียบที่เหนือกว่าคู่แข่งคือ สินค้ามีความหลากหลาย
มีบริการรับชำระเงินด้วยบัตรเครดิต โดยไม่มีการเรียกเก็บค่าธรรรมเนียม
มีบริการผ่อนชำระจากหลายสถาบันการเงิน มีบริการขอคืนภาษีสำหรับลูกค้าชาวต่างชาติ (Vat
Refund for Tourists ) มีการรับประกันสินค้า มีการนำเสนอความรู้และข้อมูลข่าวสารด้านไอที

2.  คู่แข่งทางอ้อม ประกอบด้วย

  กลุ่มธุรกิจที่ปรึกษาและวางระบบคอมพิวเตอร์ (System Integration)

  เป็นบริษัทการออกแบบและวางระบบติดตั้ง พัฒนา
  รวมถึงให้คำปรึกษาด้านการนำระบบคอมพิวเตอร์เพื่อ

ประยุกต์ปรับใช้งานให้เหมาะสมกับธุรกิจต่าง ๆของลูกค้า
พร้อมทั้งให้บริการบำรุงรักษาหลังการขายทั้งระบบ อาทิเช่น บริษัท เอสวีโอเอ จำกัด (มหาชน)
บริษัท ดาต้าแมท จำกัด (มหาชน) บริษัท เมโทร ซิสเต็มคอร์ปอเรชั่น จำกัด (มหาชน) บริษัท
ล็อกซ์เล่ย์ จำกัด (มหาชน) และบริษัท คอนโทรล ดาต้า (ประเทศไทย) จำกัด เป็นต้น
โดยคู่แข่งดังกล่าวเป็นคู่แข่งทางอ้อมเนื่องจากบริษัทเป็นที่ปรึกษาเน้นการออกแบบและวางระบบ
ซึ่งมีกลุ่มลูกค้าเป้าหมายเป็นกลุ่มลูกค้าบริษัทเอกชนและหน่วย

งานทั้งภาครัฐและรัฐวิสาหกิจ

ตัวแทนกระจายสินค้า (Distributor)

เป็นตัวแทนกระจายสินค้าของบริษัทผู้ผลิตหรือบริษัทจัดจำหน่ายโดยตรง อาทิเช่น บริษัท แวลูซิสเต็ม
จำกัด บริษัท ซินเนค (ประเทศไทย) จำกัด บริษัท เอสไอเอส ดิสทริบิวชั่น (ประเทศไทย) จำกัด
(มหาชน)

ผู้แทนจำหน่ายสินค้า (Value Added Reseller)

เป็นผู้แทนจำหน่ายสินค้าที่จะเลือกสินค้าของบริษัทผู้ผลิตหนึ่ง ไปประกอบรวมกับสินค้าอีกบริษัทผู้ผลิตอีก

รายหนึ่งเพื่อสนองความต้องการของลูกค้า อาทิเช่น
การใส่โปรแกรมเฉพาะเพิ่มเข้าไปในคอมพิวเตอร์ยี่ห้อที่ตนเป็นผู้แทนจำหน่ายอยู่

2.  กลุ่มลูกค้าเป้าหมาย

  กลุ่มลูกค้าหลักจะเป็นผู้ใช้คอมพิวเตอร์ทั่วไป โดยนำไปใช้ในบ้าน ( Home Use )
  ตลอดจนกลุ่มลูกค้าที่

ประกอบธุรกิจขนาดกลางและขนาดย่อมที่มีความต้องการสินค้าคุณภาพ
แต่กลุ่มเป้าหมายหลักของบริษัทเป็นกลุ่มลูกค้ารายย่อยทั่วไป
อย่างไรก็ตามบริษัทมีสัดส่วนการขายส่งให้แก่กลุ่มลูกค้าที่เป็นร้านค้ารายย่อยทั้งในกรุงเทพและในต่างจังหวัด
โดยมีสัดส่วนการขายปลีกต่อขายส่งโดยรวมคิดเป็นร้อยละ 91.5 ต่อร้อยละ 8.5
ของยอดขายทั้งหมด โดยกลุ่มลูกค้าขายส่งมีความ

สัมพันธ์อันดีกับบริษัทและติดต่อซื้อขายกับบริษัทมาเป็นเวลานาน โดยมีจำนวนกว่า 200
รายทั่วประเทศ

  3.3.4 กลยุทธ์ทางการตลาดของบริษัท

  กลยุทธ์ด้านผลิตภัณฑ์และบริการ (Product)

  บริษัทประกอบธุรกิจค้าปลีกเครื่องคอมพิวเตอร์และอุปกรณ์ต่อพ่วงอย่างครบวงจร
  โดยมีความหลากหลาย

ด้านราคา ยี่ห้อ ที่สามารถตอบสนองความต้องการของลูกค้าได้หลายระดับ
โดยบริษัทมีการคัดเลือกผลิตภัณฑ์และวางแผนการตลาดร่วมกับผู้จัดจำหน่าย
เพื่อกำหนดรุ่นของสินค้าที่จะนำมาจำหน่าย นอกจากนี้
บริษัทมีนโยบายในการให้ข้อมูลสินค้าแก่ลูกค้าของบริษัทอย่างครบถ้วนก่อนการตัดสินใจซื้อเพื่อให้เกิดความมั่นใจในการซื้อสินค้า
โดยบริษัทจัดให้มีข้อมูลการเปรียบเทียบคุณสมบัติ ลักษณะเด่นของสินค้าประเภทเดียวกันในแต่ละยี่ห้อ
เพื่อประกอบการตัดสินใจของลูกค้า
อีกทั้งบริษัทมีแผนกบริการหลังการขายในแต่ละผลิตภัณฑ์ที่จำหน่ายเป็นการสร้างความน่าเชื่อถือและเพิ่มความสัมพันธ์อันดีแก่ลูกค้า

กลยุทธ์ด้านการส่งเสริมการตลาด (Promotion)

บริษัทมีการส่งเสริมการขายด้วยแนวคิด “ Everyday Exhibition“
โดยมีการจัดตกแต่งบู๊ทสินค้าให้เด่นชัดในแต่ละหมวดสินค้า
และมุ่งนำเสนอความใหม่และความทันสมัยของเทคโนโลยี
และมีการให้บริการข้อมูลที่ถูกต้องแม่นยำแก่ลูกค้าเป้าหมาย
โดยพนักงานที่มีความรู้และความเชี่ยวชาญในแต่ละผลิตภัณฑ์

นอกจากนี้ บริษัทมีนโยบายในการเข้าร่วมงานแสดงสินค้าอย่างต่อเนื่อง
และมีการจัดช่วงลดราคาสินค้า ( On Sale ) เป็นประจำทุกเดือน

กลยุทธ์ด้านช่องทางการจัดจำหน่าย (Place)

เนื่องจากบริษัทเน้นการขายตรงให้กับลูกค้ารายย่อย ดังนั้นช่องทางจัดจำหน่ายจึงมีความสำคัญ
บริษัทจึงได้เลือกที่ตั้งทำเลที่เป็นแหล่งชุมชน
โดยบริษัทได้เร่งขยายสาขาทั้งในเขตกรุงเทพมหานครและต่างจังหวัดอย่างต่อเนื่อง
เพื่อจัดจำหน่ายและให้บริการแก่ลูกค้าเป้าหมายได้อย่างทั่วถึง นอกจากนี้
บริษัทยังมีช่องทางการจำหน่ายจากการขายส่งให้แก่กลุ่มลูกค้าที่เป็นร้านค้าปลีกขนาดย่อมอีกด้วย

  3.3.5 แนวโน้มอุตสาหกรรม

  แนวโน้มอุตสาหกรรมไอทียังคงมีแนวโน้มอัตราการเติบโต
  โดยตลาดยังคงมีความต้องการสินค้าคอมพิว

เตอร์และอุปกรณ์ต่อพ่วง
รวมถึงความต้องการผู้ชำนาญการที่จะให้คำปรึกษาและวางระบบคอมพิวเตอร์อยู่มาก แต่ภาวะการ

แข่งขันทวีความรุนแรงมากขึ้นเช่นกัน

ทั้งนี้
ในตลาดไอทีจะมีผู้ประกอบการทั้งในส่วนของเจ้าของผลิตภัณฑ์เองจากต่างประเทศและผู้ประกอบ

การในประเทศต่างนำเสนอสินค้าในราคาและเงื่อนไขการรับประกัน
ตลอดจนรายการส่งเสริมการขายที่ไม่มีความแตกต่างกันมากนัก
จึงเป็นไปได้ว่าอัตรากำไรขั้นต้นจะลดต่ำลง ดังนั้น
แต่ละบริษัทจะต้องมีแหล่งเงินทุนเพียงพอหรือจะมีสินค้าที่มีจุดขายที่มีลักษณะที่แตกต่างจากสินค้าทั่วไป

  3.4 การจัดหาผลิตภัณฑ์

  วิธีการจัดหาและแหล่งที่มาของผลิตภัณฑ์

  บริษัทจัดซื้อสินค้าโดยแบ่งตามสายผลิตภัณฑ์ตามประเภทกลุ่มสินค้า ซึ่งบริษัทได้ติดต่อซื้อขายกับผู้ผลิต

และผู้จัดจำหน่ายสินค้ากว่า 200 ราย อย่างไรก็ตาม
บริษัทมีนโยบายมุ่งเน้นการจัดหาสินค้าที่มีคุณภาพจากผู้ผลิตภายใน
ประเทศและนำเข้าจากบริษัทผู้ผลิตในต่างประเทศโดยตรง
เพื่อลดบทบาทของพ่อค้าคนกลางและเพื่อให้มีต้นทุนสินค้าต่ำที่สุด
โดยบริษัทมีนโยบายในการป้องกันความเสี่ยงจากอัตราแลกเปลี่ยนทั้งจำนวน
โดยการทำสัญญาซื้อเงินตราต่างประเทศล่วงหน้า ( Forward contract )

สำหรับวิธีการในการจัดหาผลิตภัณฑ์นั้น บริษัทจะทำการศึกษาคุณสมบัติ ศักยภาพ
และฐานะการเงินของผู้ผลิตสินค้า ตลอดจนนโยบายการสนับสนุนการขายและการทำตลาด ความนิยม
คุณภาพสินค้า และมาตรฐานการรับประกันก่อนการตัดสินใจซื้อผลิตภัณฑ์

ตามลักษณะการค้าทั่วไปของธุรกิจจัดจำหน่ายสินค้าไอที การทำสัญญาแต่งตั้งผู้แทนจำหน่ายนิยมทำ

เป็นระยะเวลาสั้น ๆ โดยมีอายุสัญญาประมาณ 1 ปี หรือไม่มีการทำสัญญาการแต่งตั้ง
เนื่องจากอาศัยความสัมพันธ์อันดีกับบริษัทและยอดขายสินค้าที่ทางบริษัทผู้ผลิตพอใจ

นอกจากนี้ เนื่องจากสินค้าของบริษัทเป็นสินค้าที่มีการเปลี่ยนแปลงด้านเทคโนโลยีสูง
และมีการพัฒนาเปลี่ยนแปลงตลอดเวลา
บริษัทจึงมีความเสี่ยงจากการที่สินค้าคงเหลือเสื่อมความนิยมและล้าสมัยเร็วกว่าสินค้าประเภทอื่น ๆ
ดังนั้น บริษัทมีมาตรการในการจัดซื้อสินค้าอย่างรัดกุม
รวมถึงการคัดเลือกสินค้าและการวางแผนการตลาดรวมถึงการจัดรายการส่งเสริมการขาย
เพื่อให้ลดความเสี่ยงของสินค้าคงคลังล้าสมัย

5.  งานที่ยังไม่ได้ส่งมอบ

- ไม่มี -